Каспий-хӀордйистан Ӏаламо шен гӀамаран пляжашца, минералан хишца, дарбанан сацкъаршца дика аьтту бо садаӀа а, дарба дан а. ТӀаккха а курортийн а, туристийн а индустри кхиарехь Каспий-хӀордйист къаьсттина оьшу Кавказан ӀаьржахӀордйистал. Цуьнца цхьаьна, тӀеххьарчу шерашкахь туристийн индустри жигара толуш ю Азербайджанан, Иранан, Туркменин, российн ДегӀастан бердашца. Азербайджанехь жигара дебаш ю курортан зона Бакохан уллохь. ХӀинца Амбуранехь йина ю дуьненан тӀегӀан кепара курорт, кхин а цхьа хӀокху заманан туристийн комплекс еш ю Нардаран юртан уллохь, дика девзаш ду Бильгях а, Загульба а уллохьарчу санаторешкахь садаӀар. Иштта кхуьуш ю курортан зона Набранехь, къилбаседа Азербайджанехь. Амма лакхара мехаш, сервисан лахара тӀегӀа, реклама ца хилар бахьанехь цигахь кхечу пачхьалкхашкара туристаш бац. Туркменехь туристийн индустри кхиаран новкъарлойо ехха ханна къевлина хиларан политико, Иранехь — шариӀато ца магадо.